Christian Krohg - Wikipedia

# Christian Krohg

### Frå Wikipedia – det frie oppslagsverket

Christian Krohg: Sjølvportrett frå 1917.

Christian Krohg (fødd 1852 i Oslo, død 1925) var en norsk målar, forfattar og journalist. Han vert halde for å vere ein av dei største norske biletkunstnarane og han var den viktigaste kunstnaren innan naturalismen i Noreg.

Krohg var allereide utdanna jurist frå Universitetet i Oslo då han i 1874 reiste til Tyskland for å studere kunst, fyrst i Karlsruhe, så i Berlin. Krohg blei ein av skagensmålarane, og gjennom opphalda sine på Skagen, dit han kom fyrste gong i 1879, fekk han arbeide saman med målarar som Peder Severin Krøyer, og Anna og Michael Ancher. Dei påverka alle kvarandre og fleire av dei beste måleria hans vart til i Skagen.

Krohg var sterkt inspirert av tenkjarar innan realismen og valde motiv frå kvardagslivet og bileta kunne ofte skildre urett eller sosial naud. Særleg kjend er måleriet Albertine i politilægens venteværelse, som gjengjev ein scene frå hans eigen roman, Albertine frå 1886. Boka skildrar prostitusjon og vakte stor oppsikt og vart inndregen av politiet.

Krohg var også journalist i Verdens Gang (1890—1910), og professor og direktør ved Statens kunstakademi (1909—25). I perioden 1901 til 1909 budde han med familien i Paris.

Han var gift med Oda Krohg og far til Per Krohg (1889-1965).

Nasjonalgalleriet i Oslo har mange viktige verk av Christian Krohg, mellom anna Albertine i politilægens venteværelse og Kampen for tilværelsen. Han er også godt representert ved andre norske museum og ved musea i Skagen, København, Stockholm, Malmö og Göteborg.

Christian Krohg ligg gravlagd på Æreslunden på Vår Frelsers Gravlund i Oslo.

## [endre] Biletgalleri

Albertine i politilægens venteværelse, oljemåleri frå 1887. | Kampen for tilværelsen, oljemåleri frå 1889. | Sovende mor med barn, oljemåleri frå 1883. | 17. mai 1893, oljemåleri.

## [endre] Kjelder

- Skandinavisk kunst - Christian Krohg
- Kunstnere i Akershus.

Henta frå «http://nn.wikipedia.org../../../c/h/r/Christian_Krohg_a98f.html»

Kategoriar: Norske kunstmålarar

##### Views

- Innhaldsside
- Diskusjon
- Noverande versjon

##### Søk

##### På andre språk

- Norsk (bokmål)
- Svenska
- Dansk
- Deutsch
- English
- Français
- Italiano
- 日本語
- Română